Pragtige ligging en rustige atmosfeer. Ek en my hondekind het dit ongelooflik baie geniet. Anton is ’n baie vriendelike gasheer. Ry net versigtig, die pad is ’n uitdaging met ’n klein motor. Ek sal dit dalk nie aanbeveel as 'n slaapplek as jy beplan om baie rond te ry en die area te verken nie, tensy jy 'n 4x4 het. Dis ’n plek om te gaan ontspan en juis weg te kom van almal en alles. Die stap na die waterval is nie die maklikste nie, maar uit en uit die moeite werd! Ek sal vir seker teruggaan.
Kon glad nie vra vir beter vakansieplek nie. Omgewing en ligging baie wonderlik. Kan nie beskryf nie, jy moet self ervaar. Vriendelike en gasvrye ontvangs. Sal dit regtig aanbeveel.
Op pad het ons 'n paar keer amper teruggedraai omdat die pad verskriklik sleg is. Daar was selfs 'n bord langs die pad met "slegs 4x4" opgeskryf! Ek voel dit moet in die beskrywing gevoeg word, ons kar was amper lelik beskadig.
Ver weg van die dorpie af in die woud, doodstil, net natuur om jou. Ek sal vir seker weer terug gaan! Veral die stap na die waterval was oor en oor die moeite werd!
Ons tyd by Wilderness Forest Chalet was ongelooflik. Ons wou 'n bos-ervaring hê en dis presies wat ons daar gekry het. Van die vuurvliegies, bos-uile, loeries, blomme, voëls, water en al die ander klein goedjies wat bygedra het tot hierdie groot ervaring, tot die stilte. Ek en my man, Wessel, het dit ongelooflik geniet. Dit was absoluut die moeite werd. Die verblyf is skoon en netjies en goed toegerus. Baie dankie dat ons kon deel wees van julle stukkie paradys. Ons gaan weer daar 'n draai maak. Ons is nog nie klaar gekyk en geluister nie.
Dit is een van die bes bewaarde stukkie paradys! Die skoonheid, die rustigheid en die voël lewe is ongelooflik. In die aand lyk die vuurvlieggies lyk soos kersliggies. Anton, die eienaar doen ook ongelooflike moeite om met mens te akkommodeer, hy is 'n baie spesiale mens. In die aande roep die uile rondom mens na mekaar en in die oggend, voor die sonnetjie opkom, klink dit asof mens in 'n voëlpark is. Dis stap na die waterval is mooi, maar verg bietjie inspanning, maar asemrowend mooi en die moeite werd!
As jy in die Ritz-Carlton wil bly moenie gaan nie. As jy jou kleintyd-drome, om bosfeetjies en kabouters in die woud te gaan soek, wil waar maak, gaan bly in hierdie basiese, maar silwerskoon en goed toegeruste houthuis in die bos. Hier is rus en stilte en meer as 100 spesies voëls om die huis en in die nabye omgewing. Vriendelike en hulpvaardige gasvrou. Die kombuis op-die-stoep en die stoep/veranda met die mees ongelooflike uitsig, is absoluut uniek. Al die ander besienswaardighede van die Wilderness binne 'n paar minute se reistyd beskikbaar. Ons dink 'n mikrogolfoond sal 'n baie handige toevoeging wees. Ons dink ook dat voornemende gaste moet daarvan bewus gemaak word dat die badkamer buite die huis is.
As jy werklik uit die gejaag wil wegkom, is daar geen beter plek nie. Die natuurskoon is uit n ander wêreld! Oorweeg sterk om 'n refleksologiesessie te bespreek by Lorraine. Dit is bekostigbaar, op die perseel en net wat jy nodig het om ten volle te ontspan en met nuwe lewenslus die dag aan te pak.
Ons was aangenaam verras! Pragtig plek versteek in die Wilderniswoud. Als wat 'n mens nodig het en belangrikste was daar, beddens was fantasties en TV word vervang met die sterre.
Dit was 'n wonderlike tyd in 'n lieflike omgewing. Ons was met 'n gewone motor daar. Dit was nie 'n baie goeie idee nie. Die middelmannetjie was op plekke 'n bietjie hoog. Nogtans 'n onvergeetlike paar dae.
Baie danke vir die mooi verwysing. Jou vermelding van die middelmannetjie is opgemerk en ons is besig daarmee.